Sokna stasjon

Sokna stasjon er en nedlagt jernbanestasjon på Bergensbanen i tettstedet Sokna i Ringerike kommune i Buskerud. Sokna ble åpnet som en stasjon betjent for ekspedering av tog, reisende og gods den 1. desember 1909. Sokna fikk ny status som en stasjon betjent kun for ekspedering av tog og gods den 23. mai 1982, og ble i praksis nedlagt for persontrafikk. Fra 1988 ble Sokna definert som en fjernstyrt stasjon uten fast bemanning og bemannet kun for godstrafikk. Sokna stasjon fungerer i dag som et fjernstyrt kryssingsspor.

Ekspedisjonsbygningen ble oppført i jugendstil i 1909 etter tegninger av arkitekt Paul Armin Due og er vernet. Stasjonsområdet har ellers et godshus, ilgodshus og privet. Sokna stasjon var opprinnelig planlagt under navnet Lunder, men dette stasjonsnavnet var allerede i bruk (Lunner) slik at man valgte å ta navnet etter elven Sogna som renner like ved. Tettstedet har i ettertid tatt navnet etter stasjonen. Stasjonen ligger 142 moh og 112 km fra Oslo S.

 Galleri 

 Referanser 

 Litteratur 



 Eksterne lenker 

Kategori:Jernbanestasjoner i Norge uten persontrafikk
Kategori:Jernbanestasjoner på Bergensbanen
Kategori:Jernbanestasjoner i Ringerike
Kategori:1909 i Norge
Kategori:Jernbanestasjoner åpnet i 1909
Kategori:Jernbanestasjoner nedlagt i 1988
Kategori:Paul Armin Due